open-index/open-wikipedia-markdown huggingface dataset:
Lars Göran Petrov

**Lars-Göran Petrov** (* 17. február 1972, Švédsko – † 7. marec 2021), často skracovaný ako **L-G Petrov**, bol švédsky hudobník, spevák a skladateľ macedónskeho pôvodu. Petrov bol známy predovšetkým dlhoročným vystupovaním v skupine Entombed. Spolu so skupinou bol okrem iného nominovaný na ocenenie švédskeho fonografického priemyslu Grammis. Pôvodne pôsobil v skupine Nihilist. Spolu so spevákom Perom Yngveom „Dead“ Ohlinom tiež spoluzakladal skupinu Morbid. V roku 1992 sa krátko pripojil k zoskupeniu Comecon. Petrov sa tiež objavil ako hosť na albumoch skupín ako Amon Amarth, The 69 Eyes, Leukemia, Rotten Sound a The Project Hate MCMXCIX.

## Diskografia
;Entombed
* *[[Left Hand Path (album)|Left Hand Path]]* (1990)
* *[[Wolverine Blues]]* (1993)
* ** (1997)
* *[[Same Difference (album)|Same Difference]]* (1998)
* *[[Uprising (Entombed)|Uprising]]* (2000)
* *[[Morning Star (Entombed)|Morning Star]]* (2001)
* *[[Inferno (Entombed)|Inferno]]* (2003)
* *[[Serpent Saints – The Ten Amendments]]* (2007)
;Entombed A.D.
* *Back to the Front* (2014)
* *[[Dead Dawn]]*     (2016)
* *Bowels Of Earth*   (2019)
;Firespawn
* *Shadow Realms* (2015)
* *The Reprobate* (2017)
* *Abominate*     (2019)
;Allegiance
* *Sick World*  (1989)
;Comecon
* *Merciless/Comecon* (split, 1991)
* *[[Megatrends in Brutality]]* (1992)
* *The Worms of God* (kompilácia, 2008)
;Morbid
* *Rehearsal 07/08/1987* (demo, 1987)
* *[[December Moon]]* (demo, 1987)
* *Last Supper* (demo, 1988)
* *December Moon* (EP, 1994)
* *Death Execution* (compilation, 1995)
* *Live in Stockholm* (LP, Reaper, 2000)
* *Death Execution III* (7", Reaper, 2001)
* *Year of the [[Goat (zodiac)|Goat]]* (kompilácia, Century Media, 2011)
;Nihilist
* *Premature Autopsy* – demo (1988)
* *Only Shreds Remain* – demo (1989)
* *Drowned* – demo (1989)
* *Drowned* – 7" singel (1989)
* *Nihilist (19871989)* – (2005)

## Referencie

## Zdroj

Kategória:Švédski hudobníci
Kategória:Švédski speváci
Kategória:Švédski heavymetaloví speváci
Rosamund Piková

**Rosamund Piková**, celým menom **Rosamund Mary Ellen Piková** (neprechýlene Rosamund Mary Ellen Pike; * 27. január 1979, Londýn, Spojené kráľovstvo), je anglická herečka.

## Detstvo a mladosť
Piková sa narodila 27. januára 1979 v Londýne do rodiny operných spevákov Caroline Friendovej a Juliana Pikea. Je jedináčik. 

## Kariéra
Do širšieho podvedomie sa dostala vďaka úlohe Mirandy Frost vo filme *[[Dnes neumieraj]]* z roku 2002. V roku 2005 hrala Jane, staršiu sestru Elizabeth (Keira Knightley), vo filmovej adaptácii románu *[[Pýcha a predsudok]]*. 

V roku 2012 hrala úlohu kráľovnej Andromedy vo fantasy filme *Wrath of the Titans*. Kvôli tejto úlohe odmietla rolu Louis Lane z filmu *Man of Steel*, ktorý vyšiel v roku 2013. 

Jej ďalším obrovským úspechom bol film Davida Finchera, *[[Stratené dievča]]*. Film bol zverejnený v roku 2014 a stvárnila postavu Amy, ktorá záhadne zmizla počas piateho výročia svadby s jej manželom, ktorého stvárnil Ben Affleck. Film zarobil vyše 356 miliónov dolárov po celom svete a Piková za svoj herecký výkon získala uznanie a tiež početné ocenenia a nominácie, vrátane ceny BAFTA za najlepšiu herečku v hlavnej úlohe, ceny Zlatý glóbus za najlepšiu herečku v dramatickom filme či Academy Awards. 

V roku 2018 hrala vo vojnovom filme s názvom *A Private War*, za ktorý získala nomináciu na Zlatý glóbus. O rok neskôr prijala úlohu v desaťdielnom televíznom seriáli *State of the Union*, za ktorý získala v roku 2019 ocenenie Emmy v kategórii Najlepší ženský herecký výkon v krátkej komédii alebo dramatickom seriáli. V rovnakom roku stvárnila postavu Marie Curieovej-Skłodowskej vo filme *Radioactive*, ktorý vyšiel 19. marca 2020.

V roku 2021 stvárnila podvodníčku Marlu Grayson v kriminálnom trileri *Ako v bavlnke*, ktorý režíroval J. Blakeson a v ktorom si zahral Peter Dinklage či Diane Wiest. Jej herecký výkon získal všeobecné uznanie. Na 78. ročníku udeľovania Zlatých glóbusov získala cenu pre najlepšiu herečku v komédii alebo muzikáli. V rovnakom roku nahovorila audioknihu románu Pauly Hawkins s názvom *A Slow Fire Burning*. Zahrala si v ôsmich epizódach fikčne-historického televízneho seriálu *Koleso času*. 

## Súkromný život
Od decembra 2009 je Piková vydatá za Robieho Uniackeho, podnikateľa a matematika, s ktorým má dvoch synov. Spoločne s jej manželom sú fanúšikmi čínskej kultúry. V roku 2021 sa Piková stala investorkou a kreatívnym riaditeľom psychedelickej meditačnej aplikácie Lumenate, ktorej cieľom je priviesť používateľa do zmeneného stavu vedomia. 

## Iné projekty

## Externé odkazy
* 
* 

## Zdroj

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Anglické dabingové herečky
Kategória:Anglické rozhlasové herečky
Kategória:Anglické shakespearovské herečky
Kategória:Rozprávači audiokníh
Kategória:Herečky, ktoré hrali Bond girls
Kategória:Držitelia ceny Emmy
Kategória:Osobnosti z Londýna
Michael Caricari

**Michael Caricari**, známy aj ako **Gran Sfigato**, je bývalý kanadský hudobník, spevák a textár s talianskymi koreňmi. Bol spoluzakladateľom kanadského rockového tria Danko Jones a členom skupín Change of Seasons a Tugboat.

## Životopis
Navštevoval strednú školu St. Robert Catholic High School v Thornhille v provincii Ontário. V rokoch 1990 až 1994 študoval geografiu – urbanistiku na Carleton University v Ottawe a získal titul Bachelor of Arts. Spolu s Dankom Jonesom a Johnom Calabreseom v roku 1996 založili rockové trio Danko Jones. V roku 1998 sa ho rozhodli spoluhráči vyhodiť zo skupiny, odišiel do Talianska a prerušil so skupinou kontakt. V roku 2003 nahral singel „Echoed in Sadness“ a album *Pretty Mouth* so skupinou Change of Seasons a v roku 2005 rovnomenný album skupiny Tugboat.

Popri hudobnej kariére prešiel od roku 1996 niekoľkými pracovnými pozíciami. V súčasnosti je riaditeľom a manažérom portfólia spoločnosti Colliers International v Toronte.

## Diskografia

### So skupinou Danko Jones

#### EP

* *[[Danko Jones (EP)|Danko Jones]]* (1996)

#### Kompilácie

* *[[B-Sides (Danko Jones)|B-Sides]]* (2009)
* *[[This Is Danko Jones]]* (2009)

### So skupinou Change of Seasons

* *Pretty Mouth* (2003)

### So skupinou Tugboat

* *Tugboat* (2005)

## Referencie

## Externé odkazy
* Michael Caricari na Discogs

Kategória:Kanadskí bubeníci
Kategória:Kanadskí rockoví bubeníci
Kategória:Kanadskí rockoví speváci
Kategória:Kanadskí rockoví gitaristi
Kategória:Danko Jones
Lakmusový test

**Lakmusový test** môže byť:
*v chémii: skúška lakmusovým papierikom, pozri pod lakmusový papierik
*v politike: v USA test „ideologickej čistoty“ (t.j. preverovanie názoru na nejakú ideologickú otázku) kandidáta na politickú alebo vyššiu sudcovskú funkciu., pozri lakmusový test (politika v USA)
*prenesene: lakmusový papierik (t.j. preverovacia skúška či ukazovateľ), pozri pod skúška a ukazovateľ

## Zdroje
The Litmus Test

**The Litmus Test** môže byť:
*relácia Radia 4, pozri The Litmus Test (Radio 4)
*album Cuta Chemista, pozri The Litmus Test (album)
Vyslanec

**Vyslanec** môže byť:
* osoba poverená nejakým poslaním, posol, zastarano: poslanec,. pozri posol
* diplomatická hodnosť o stupeň nižšia ako mimoriadny a splnomocnený veľvyslanec; držiteľ tejto hodnosti, pozri vyslanec (diplomacia)
* zastarano: poslanec

## Pozri aj
* mimoriadny a splnomocnený veľvyslanec
* diplomat
* chargé d’affaires
* legát
* pápežský legát

## Referencie
Steganografia

náhľad|Mikrobodková kamera na čítanie skrytej správy
náhľad|Príklad steganografie - zdrojový obrázok, do ktorého bol vložený obrázok mačky
náhľad|Príklad steganografie - vložený skrytý obrázok mačky zo zdrojového obrázku stromov
**Steganografia** je vedná disciplína, ktorá ma korene už v staroveku. Spadá do kryptológie a zaoberá sa utajením informácií takým spôsobom, aby boli neviditeľné pre osoby, ktoré sa k ním nemajú dostať, čo predstavuje výhodu oproti šifrovanej komunikácii, keďže šifra je identifikovateľná, aj keď  je nečitateľná. Ako prvé formy steganografie v staroveku sa využívali napríklad drevené tabule prekryté vrstvou vosku, v stredoveku to boli prvé formy neviditeľného atramentu.

Ďalším veľkým pokrokom v oblasti steganografie bola mikrobodka. Používať sa začala Nemcami počas druhej svetovej vojny. Na prvý pohľad obyčajná bodka za vetou, ktorá ale obsahovala mikro fotografiu, v ktorej mohla byť odfotená aj celá jedna strana textu. Počas vojny sa správy kódovali aj do kreslených obrázkov a to tak, že každý typ, hrúbka čiary, použitá farba mali svoj význam. 

## Ukrývanie informácií do obrázkov
Použitie obrázkov na utajovanie informácií sa považuje za efektívne, pretože obrázky sa na internete vyskytujú vo veľkých množstvách a tak nepôsobia nápadne. Ďalšou výhodou ukrývania informácií do obrázkov je aj stratová kompresia, ktorá sa používa pri ukladaní obrázkov. Túto výhodu používa množstvo stenografických algoritmov pretože každý očakáva istú stratu kvality.

Zapisovanie steganografickej správy do obrázku prebieha napríklad zmenou odtieňa farby o jeden stupeň, čo je pre ľudský zrak takmer nepoznateľné, pritom v dátovom zápise sa zmení LSB (Least Significant Bit), čo je najmenej dôležitý bit. To vytvára priestor na zapísanie správy do LSB bitov, pričom do každého LSB sa zmestí jeden bit stegosprávy. Tento proces ale vyžaduje len bezstratovú kompresiu. Najčastejšie sa však stretávame s obrázkami vo formáte JPEG, ktoré používajú stratovú kompresiu. Stegospráva sa ukladá pomocou operácie, ktorá sa nazýva diskrétna kosínusová transformácia (DCT). Zápis stegosprávy prebieha pomocou zmeny zaokrúhľovania bitov nahor alebo nadol. Zapisovanie stegosprávy do obrázku JPEG sa však veľmi neodporúča práve kvôli stratovej kompresii, ktorá môže stegosprávu úplne zničiť.

## Ukrývanie informácie do zvuku
Pri vkladaní stegosprávy do zvukovej stopy sa dá taktiež použiť metóda LSB (Least Significant Bit), pričom množstvo dát, ktoré sa do zvukovej správy dá ukryť je stanovené vzorkovacou frekvenciou nahrávky. Takéto ukrývanie správy do zvuku však spôsobuje šum v zvukovej stope.

## Referencie

## Iné projekty

Kategória:Kryptológia
Softbal na Panamerických hrách 2007

**Softbal na Panamerických hrách 2007** bol softbalový turnaj v rámci multišportového podujatia Panamerických hier 2007. Konal sa vo Rio de Janeiro, v Brazílii v dňoch od 23.28. júla 2007, za účasti 8 ženských tímov. Kvôli daždivému počasiu sa hral až o dva dni neskôr a pôvodne osemčlenná skupina sa rozdelila na 2 štvorčlenné skupiny, aby sa odohral menší počet zápasov. Nováčikom podujatia bolo družstvo domácej . Softbalový turnaj sa na hrách organizuje od roku 1979 a toto bolo jeho 8. vydanie. Zápasy sa odohrali na dočasne postavenom štadióne *Cidade do Rock* s kapacitou 2 000 divákov, ktorý je súčasťou športového komplexu Complexo Esportivo Cidade do Rock. Na tomto mieste stál aj rovnako dočasne postavený bejzbalový štadión, ktorí hostil bejzbalový turnaj. Ihriská oboch štadiónov mali kvôli výdatných dažďom problém absorbovať vodu a tiež problémy s elektrinou a ovplyvnili tak výsledky oboch turnajov.

Titul šiestykrát v rade získalo . Finále, ani zápas o 3. miesto sa však v dôsledku dažďov nekonali. Víťazom sa stalo najlepšie družstvo základnej časti a  spolu s  získali strieborné medaily.

Mužský turnaj sa neorganizoval, pretože Panamerická softbalová konfederácia hlasovala za odstránenie všetkých neolympijských športov.

## Kvalifikácia
Jediným kvalifikačným podujatím boli panamerické majstrovstvá v roku 2005.

## Výsledky
#### Základné skupiny
##### Skupina A

##### Skupina B

#### Play-off
##### Stretnutie o 7. miesto

##### Stretnutie o 5. miesto

##### Semifinále

##### Finále
V dôsledku dažďov sa finálový deň softbalového turnaja, v ktorom sa mali hrať zápas o 3. miesto a finále, zrušil.

## Konečné poradie

## Referencie

## Externé odkazy
* Softbal na oficiálnej stránke Panamerických hier 2007 *archive.org* 
* Oficiálna stránka WBSC Americas Softball 
* Oficiálna stránka Panamerickej športovej organizácie /

## Zdroje
* Oficiálna správa Panamerických hier 2007 /
* Oficiálne výsledky Panamerických hier 2007 *archive.org* 
* Softbalový turnaj Panamerických hier 2007 na stránke sports123.com *archive.org* 
* Panamerické hry 2007 na stránke USA Softball *archive.org* 
* Výsledky Panamerických hier 2007 na stránke terra.com.br *archive.org* 

Kategória:Softbal v 2007
Kategória:Softbal na Panamerických hrách
Kategória:Panamerické hry 2007
Legát (staroveký Rím)

**Legát** (, pl. *legati*, doslova „vyslanec, posol“) bola v starovekom Ríme osoba poverená osobitnými úlohami vyššou autoritou, zväčša senátom alebo cisárom.

V období republiky vznikla funkcia legáta v rámci provinčných správ. Slúžili guvernérovi provincie ako poslovia a vyslanci k miestnemu obyvateľstvu a ako velitelia vojsk dislokovaných v provincii. Postupne sa posilňovala vojenská časť legátskych právomocí a v dobe Gaia Iulia Caesara mali legáti generálsku hodnosť a velili jednej légii. Počas Caesarovej občianskej vojny stúpol počet aj význam legátov, vďaka čomu sa po vzniku cisárstva (27 pred Kr.) stali základom cisárskej správy ríše.

V období cisárstva mala každá légia legáta (***legatus legionis***), ktorý bol podriadený priamo Rímu, hoci niekdy sa zodpovedal aj guvernérovi provincie, v ktorej bola príslušná légia dislokovaná. Keďže légie patrili takmer vždy cisárskym provinciám, ich veliteľmi boli spravidla legáti. ***Legatus Augusti pro praetore*** stál na čele cisárskej provincie a spravidla velil tamojšej légii. Pokiaľ boli v provincii dislokované dve či viac légií, nad *legatorum legionis* stál *legatus Augusti pro praetore*. Výnimkou boli provincie Afrika a Egypt.

Funkciu legáta zastávali aj vyslanci cisára, ktorí boli vysielaní do zahraničia, slúžili ako poradcovia pri vojnových ťaženiach alebo ako zástupcovia prokonzulov v senátorských provinciách.

## Poznámky


## Referencie

## Odporúčaná literatúra
* 

Kategória:Tituly v starovekom Ríme
Sotona

**Sotona** alebo **sotoňa** môže byť:
* zastarano:
** satanáš, diabol
** zlá, diabolská bytosť; krutá bytosť, trýzniteľka
* v slovenskej mytológii: a) démonická bytosť podobná v konaní (porobenie) strige; b) bytosť, ktorá je cez deň normálny človek, ale v noci v rôznych podobách (napr. ako nočný motýľ) dusí spiacich ľudí , pozri sotona (démonická bytosť)
* nárečovo alebo zastarano: zlá žena, diablica; zlostná žena, pozri žena a zlo
* u časti slovenských Rómov: zlá démonická žena (bosorka), ktorá vymieňa nepokrsteného novorodenca za svoje škaredé dieťa alebo novorodenca zlikviduje, synonymum: guľi daj, pozri guľi daj
* nárečovo (Kysuce): nočný motýľ

## Referencie
Damon Richardson

**John Damon Richardson**, známy ako **Damon Richardson** alebo **John Richardson** je kanadský hudobník a spevák. Od roku 2000 do roku 2006 pôsobil ako bubeník kanadského rockového tria Danko Jones. V minulosti pôsobil v skupine Change of Heart a je členom skupín Outer Temple a Cookie Duster.

## Diskografia
### So skupinou Change of Heart
* *Tummysuckle* (1994)
* *Steelteeth* (1997)
### So skupinou Danko Jones
* *[[Born a Lion]] (2002)
* *We Sweat Blood* (2003)
* *Sleep Is the Enemy* (2006)
====Kompilácie====
* *I'm Alive and on Fire* (2001)
* *B-Sides* (2009)
* *This Is Danko Jones* (2009)

===So skupinou Cookie Duster===
* *Cookie Duster* (2001)
* *When Flying Was Easy* (2011)

===So skupinou Outer Temple===
* *Outer Temple'' (2013)

## Externé odkazy
* Damon Richardson na drummerzone.com
* Damon Richardson na Allmusic
* Damon Richardson na Discogs

Kategória:Kanadskí bubeníci
Kategória:Kanadskí gitaristi
Kategória:Kanadskí speváci
Kategória:Danko Jones
Mnésarchos

**Mnésarchos** () môže byť:

* otec starogréckeho filozofa Pytagora, pozri Mnésarchos (otec Pytagora)
* otec starogréckeho dramatika Euripida, pozri Mnésarchos (otec Euripida)
* syn starogréckeho filozofa Pytagora a Theano, pozri Mnésarchos (syn Pytagora)
* aténsky filozof z prelomu 2. a 1. stor. pred Kr., pozri Mnésarchos z Atén
 
## Referencie
École biblique

**École biblique et archéologique française de Jérusalem**, známa tiež ako **École Biblique**, je francúzska akademická inštitúcia v Jeruzaleme zameriavajúca sa na archeológiu a Biblickú exegézu.

## História
Škola bola založená v roku 1890 pod menom *École pratique d’études bibliques* Marie-Joseph Lagrange, dominikánskym kňazom. V roku 1920 získala súčasné meno, ako aj uznanie zo strany Académie des Inscriptions et Belles-Lettres, ako národná archeologická škola vo Francúzsku.

Škola je súčasťou dominikánskeho priorstva svätého Štefana, po francúzsky: „Couvent de Saint-Étienne“. Väčšina učiteľov sú dominikáni a všetci členovia tohto priorstva sa podieľajú na činnosti školy.

## Významní členovia
Popri Marie-Joseph Lagrangeovi, možno uviesť tiež Marie-Emile Boismarda, Rolanda de Vauxa, Raymond-Jacques Tournaya, Jerome Murphy-O'Connora a Pierre Benoita.

* Félix-Marie Abel (1878–1953)
* Charles Coüasnon, 1961–1977
* Jean-Baptiste Humbert (born 1940)
* Louis-Hugues Vincent (1872–1960)

## Referencie

Kategória:Školy v Izraeli
Kategória:Jeruzalem
Juraj Haríň

**Juraj** „**Immortal**“ **Haríň** alebo **Juraj** „**Popol**“ **Haríň** (* 5. máj 1973, Ružomberok – † 2. júl 2021) bol slovenský hudobný vydavateľ, novinár, redaktor a producent. Bol manažérom klubu Nové Korzo v Ružomberku a zakladateľom hudobných vydavateľstiev Immortal Souls Productions a Slovak Metal Army. Ako hrdý patriot a fanúšik ružomberského športu sa významnou mierou podieľal na založení ružomberského fanklubu Concordia 1906, ktorý následne dlhé roky viedol ako support líder pri podpore zápasov najmä MFK Ružomberok a MBK Ružomberok.. Bol jedným z predsedov združenia s názvom Občianske združenie Ružomberčania. 

## Životopis
Navštevoval maturitný odbor na Strednom odbornom učilišti papierníckom v Ružomberku a neskôr pokračoval v štúdiu na vysokej škole grafického dizajnu v Bostone. Mal 3 deti, dcéru a dvoch synov. 

Bol výraznou osobnosťou slovenského undergroundu 90. rokov 20. storočia. V tomto období korešpondoval aj so zahraničnými undergroundovými umelcami, vrátane speváka a gitaristu Michaela Poulsena (Dominus) z Ringstedu. V minulosti vytváral zin *Immortal Souls* a založil undergroundové vydavateľstvo Immortal Souls Productions. Neskôr sa stal šéfredaktorom časopisu *[[Rock Extremum]]*.

Po dlhej prestávke sa vrátil späť na scénu v roku 2016, kedy stál pri zrode internetovej rozhlasovej stanice *Radio pre život* sídliacej v Ružomberku a v decembri toho istého roku založil vydavateľstvo Slovak Metal Army a obnovil činnosť pôvodného vydavateľstva Immortal Souls Productions.

V roku 2012 sa významne zapísal do histórie ružomberských športových klubov MFK Ružomberok a MBK Ružomberok založením ružomberského fanklubu Concordia 1906, ktorý potom dlhoročne viedol a podporoval najmä vďaka nezabudnuteľnej charizme, skúsenostiam, marketingovým a dizajnerským schopnostiam, v určtiom období zastával tiež funkciu koordinátora fanúšikov v MFK Ružomberok, spolupodieľal sa tiež na založení a udržiavaní fanúšikovského podniku Concordia Pub, v roku 2021 však musel nečakane bojovať s neliečiteľnou chorobou, ktorej neskôr podľahol vo veku 48 rokov.

## Produkcia

* Typhoid – *Deoxyribonucleic Accident* (Immortal Souls Productions, 2002)

## Referencie

## Externé odkazy

* Juraj Haríň na Discogs
* Webová stránka Slovak Metal Army 
* Webová stránka Immortal Souls Productions 
* Juraj Haríň Fanpage
* Webová stránka Občianske združenie Ružomberčania
* Webová stránka Concordia 1906
* Spomienkové video Juraj "Popol" Haríň (1973-2021)

Kategória:Slovenskí novinári
Kategória:Slovenskí redaktori
Kategória:Slovenskí hudobní producenti
Kategória:Slovenskí vydavatelia
Kategória:Osobnosti z Ružomberka
Periktioné

**Periktioné** () môže byť:

* matka gréckeho filozofa Platóna, pozri Periktioné (matka Platóna)
* grécka filozofka v 2. storočí, pozri Periktioné (filozofka)
 
## Referencie
Softbal na Panamerických hrách 2011

**Softbal na Panamerických hrách 2011** bol softbalový turnaj v rámci multišportového podujatia Panamerických hier 2011. Konal sa v Guadalajare, v Mexiku v dňoch od 15.23. októbra 2011, za účasti 8 ženských tímov. Nováčikom podujatia bolo družstvo domáceho . Softbalový turnaj sa na hrách organizuje od roku 1979 a toto bolo jeho 9. vydanie, opäť organizované iba v ženskej kategórii. Zápasy sa odohrali na novopostavenom štadióne Estadio Panamericano de Softbol s kapacitou 792 divákov.

Titul šiedmykrát v rade získalo , keď vo finálovom stretnutí zvíťazilo nad .

## Kvalifikácia
Jediným kvalifikačným podujatím boli panamerické majstrovstvá v roku 2009.

## Štadión

## Výsledky
#### Základná skupina

#### Play-off
##### Semifinále

##### Stretnutie o 3. miesto

##### Finále

## Konečné poradie

## Referencie

## Externé odkazy
* Oficiálna stránka Panamerických hier 2011 *archive.org* /
* Oficiálna stránka WBSC Americas Softball 
* Oficiálna stránka Panamerickej športovej organizácie /

## Zdroje
* Oficiálna správa Panamerických hier 2011 /
* Softbalový turnaj na štatistickej stránke Panamerických hier 2011 *archive-org* 
* Softbalový turnaj Panamerických hier 2011 na stránke the-sports.org 
* Panamerické hry 2011 na stránke USA Softball *archive.org* 
* Softbalový turnaj Panamerických hier 2011 na stránke terra.com.mx *archive.org* 

Kategória:Softbal v 2011
Kategória:Softbal na Panamerických hrách
Kategória:Panamerické hry 2011
Slovak Metal Army

**Slovak Metal Army** je slovenské nezávislé hudobné vydavateľstvo z Ružomberka založené Jurajom Haríňom v roku 2016, ktoré je zamerané hlavne na slovenskú a českú metalovú hudobnú scénu. Neskôr začala spoločnosť každé dva mesiace vydávať aj vlastné noviny, ktoré zadarmo ponúka na metalových koncertoch a odberných miestach.

Divíziou spoločnosti je aj obnovené undergroundové vydavateľstvo Immortal Souls Productions z deväťdesiatych rokov minulého storočia.

## Referencie

## Externé odkazy
* Oficiálna webstránka 
* Slovak Metal Army na Discogs

Kategória:Slovenské hudobné vydavateľstvá
Kategória:Ružomberok
Jamnica

***Jamnica*** je román, ktorý dokončil ešte pred druhou svetovou vojnou a  vyšiel v roku 1945, v Slovinskom knižnom inštitúte v Ľubľane. Autorom je Prežihov Voranc, ktorý v románe zobrazil udalosti z jeho domáceho prostredia v rokoch 1921 – 1939. Toto dielo má podtitul „román susedstva“ a je roľníckym kolektívnym románom. Dielo je rozsiahle, má 150 000 slov rozdelených do troch častí po osem kapitol. Román je pomenovaný po osade Jamnica v kopcovitom území obce Prevalje v Korutánsku, východne od hraničného priechodu Holmec. Práve korutánska dedina je námetom tejto knihy.

## Vydavateľské náklady
Jamnica bola vytlačená v náklade 10 000 kópií, za krátku dobu sa vypredala a jej dotlač sa uskutočnila až po desiatich rokoch. Hneď po vydaní bola preložená do mnohých jazykov, ako je slovenský, maďarský, český a vtedajší srbo-chorvátsky, krátko na to, román zmizol zo zoznamu prekladov. Na dielo malo vplyv viac autorov, a to konkrétne Émile Zola a jeho dielo „La terre“ a poľský spisovateľ Vladislav Reymont. Záujem o román sa stráca po roku 1980, kedy už viac nie sú aktuálne roľnícke témy a sociálny realizmus.

## Obsah

Jamnica je kolektívny roľnícky príbeh, príklad roľníckeho realizmu a nadväzuje na staršiu slovinskú tradíciu roľníckeho rozprávania. Udalosti v krajine boli charakteristické pre roľnícky príbeh dvadsiatych rokov dvadsiateho storočia. Komunita pozostáva z niekoľkých roľníckych rodín rôznych generácii. Literárne postavy, ktoré nám rozprávač na začiatku predstavuje, sú individuálne osobnosti, ale čo ich najviac charakterizuje, je spoločenské a triedne združenie, ktoré je kompasom ich konania. Rozhodnutia, ktoré v Jamnici robia v tých najkrajnejších okamihoch a sú ovplyvnené ich triednym vedomím, takže sme opakovane svedkami triedneho boja. Podľa tejto logiky sú postavy klasifikované v sociálnej pyramíde. V pyramíde sú usporiadané zdola nahor, odkiaľ sa vytvára obraz kolektívu. Presnosť a dôkladnosť prezentácie života dediny, od jej verejných foriem až po najintímnejšie oblasti, prispieva k celkovému zobrazeniu okolia . Život komunity, ktorý sa snaží brániť nespočetnými pokusmi o modernizáciu, je zároveň zakomponovaný do všeobecných hospodárskych a politických mechanizmov v Slovinsku aj mimo neho, čo mu dáva komplexný obraz.

## Jamnica na Slovensku
* román Jamnica, preložil Václav Melicher (1949)

## Referencie

## Zdroj
*HLADNIK, M, PERENIČ, U: Roman soseske. Ljubljana: Študentska založba, 2010 (Beletrina)

Kategória:Romány
Kategória:Knihy z 1945
Kategória:Slovinské knihy
Credo BC 11

**Credo BC 11** je maďarský mestský midibus s dĺžkou 10,7 m vyrábaný v rokoch 2002 až 2005. Autobusy boli vybavené motormi typu Iveco Tector s výkonom 176 kW. V prednej časti vozidla mali bubnové brzdy typu Rába 501 a vzadnej časti vozidla Rába 106. Neexistovala žiadna nízkopodlažná verzia týchto autobusov. Od medzimestského typu Credo EC 11 sa tento autobus líši v počte dverí. V prednej a zadnej časti vozidla sú jedny jednokrídlové dvere a v strednej časti vozidla sú jedny dvojkrídlové dvere. Credo BC 11 koncepčne vychádza z typu SOR B 10.5 od českého výrobcu SOR, v Maďarsku prebiehala licenčná výroba týchto autobusov na základe dohody.

## Opis
Karoséria autobusu je panelová a polosamonosná, jeho skelet je z ocele a je zvarený s podvozkom autobusu. Na výstup a nástup cestujúcich sú zabezpečené jedny jednokrídlové dvere v prednej a zadnej časti vozidla a jedny dvojkrídlové dvere v strednej časti vozidla, ktoré taktiež slúžia na nástup s kočíkom alebo invalidným vozíkom. Dvere fungujú na pneumatickom pohone od firmy ISAF. Interiér autobusu je pokrytý protišmykovou podlahou. Vetranie je zabezpečené stropnými vetrákmi a kúrenie teplovodnými radiátormi.

## Referencie

## Iné projekty

 
## Zdroj

Credo BC 11
Tepelná elektráreň

[náhľad|[Elektráreň Vojany]]

**Tepelná elektráreň** je typ elektrárne, ktorá používa na pohon turbín teplo, vznikajúce spaľovaním uhlia, plynu alebo mazutu, jadrovým rozpadom (jadrové elektrárne), alebo zemským teplom (geotermálne elektrárne). V kotli sa vyrába para, ktorá poháňa turbínu pripojenú k alternátoru. Premena tepelnej energie na elektrickú sa realizuje parným cyklom. Niekedy sa pojem tepelné elektrárne vzťahuje len na uhoľné elektrárne.

Činnosť a funkcia tepelných elektrární je v rámci elektrizačnej sústavy Slovenska významná, predstavujú významné zdroje pracujúce v základnom zaťažení alebo v pološpičkovom režime. Celkový inštalovaný výkon tepelných elektrární v portfóliu Slovenských elektrární, a.s., je 581 MW.

Tepelnú elektráreň tvorí niekoľko samostatných výrobných blokov o potrebnej veľkosti a výkone. Každý blok elektrárne môže pracovať samostatne. Princíp fungovania je jednoduchý. Uhlie zo skládky je vynášané zauhľovacím pásom do zásobníka uhlia, ktorý sa nachádza pri každom kotli. Uhlie sa postupne suší a melie na prášok, následne sa spaľuje v kotle. V stenách kotla sú umiestnené trubkové alebo membránové výparníky, v ktorých sa voda mení na paru a vzniknutá para o vysokej teplote a tlaku je odvádzaná do parného bubna. Odtiaľ je para vedená cez prehrievače a prihrievače parným rozvodom na lopatky turbíny, ktorá je spojená s generátorom.

Klasická elektráreň pozostáva z kotolne, medzistrojovne, strojovne, vyvedenia elektrického výkonu a z pomocných prevádzok (zauhľovanie, úprava vody, vodné hospodárstvo, zadný palivový cyklus atď.).

## Typy tepelných elektrární
### Podľa produkovanej energie
* kondenzačné, ktoré sú zamerané na výrobu elektrickej energie
* teplárne, zamerané na kombinovanú výrobu elektrickej energie a tepla

### Podľa zdroja tepla
* uhoľné – teplo sa získava spaľovaním uhlia
* plynové – teplo sa získava spaľovaním zemného plynu
* atómové – teplo sa získava štiepením atómových jadier (v budúcnosti možno i jadrovou fúziou)
* geotermálne – teplo pochádza zo zemského vnútra

## Tepelné elektrárne na Slovensku
* Elektráreň Vojany
* Elektráreň Nováky
* Atómové elektrárne Bohunice
* Atómové elektrárne Mochovce

## Referencie


## Iné projekty

Kategória:Elektrárne
Kategória:Elektrárne podľa typu
Gunnar Fant

**Carl Gunnar Michael Fant** (* 8. október 1919, Nyköping† 6. jún 2009, Danderyd) bol švédsky inžinier a jazykovedec, popredný svetový výskumník v oblasti ľudskej reči a zvlášť v oblasti umelej syntézy reči. Väčšinu svojej kariéry strávil ako profesor na švédskom Kráľovskom technologickom inštitúte (KTH) v Štokholme.

## Referencie

## Zdroj

Kategória:Členovia Kráľovskej švédskej akadémie vied
Kategória:Švédski jazykovedci
Kategória:Švédski inžinieri
Medzinárodné letisko Banja Luka

**Medzinárodné letisko Banja Luka** (; IATA: **BNX**, ICAO: **LQBK**) je medzinárodné civilné letisko pri meste Banja Luka v Republike srbskej v Bosne a Hercegovine.

Letisko sa nachádza v obci Mahovljani. Po podpise Daytonskej mierovej zmluvy na letisku začala spoločnosť Aerodromi Republike Srpske a.d. medzinárodnú činnosť. Letisko spolupracuje s leteckými spoločnosťami Ryanair a AirSerbia. V letnej sezóne existujú charterové lety do Grécka a Turecka.

Letisko má jednu runway: 17/35 v dĺžke 2 500 metrov. Letisko sa nachádza v nadmorskej výške 116,88 metrov.

## Doprava
V novembri 2018 Ryanair odbavil 10 000 cestujúcich z letiska do destinácií Memmingen, Skavsta (Švédsko) a Charleroi (pri Bruseli). Charterové lety do Antalye a plánované do Atén

V auguste 2019 letisko odbavilo 14 976 cestujúcich čo je v porovnaní s predošlým augustom 354.5% nárast. Od januára do augusta odbavilo 98 084 cestujúcich čo je nárast 543.6%. Od apríla 2020 malo pribudnúť spojenie do Moskvy. Vo februári 2020 bolo oznámené, že od októbra 2020 sa deviatou destináciou letiska stane Milano.

Kvôli pandémii koronavírusu je letisko uzavreté. Ryanair svoje lety plánuje obnoviť 1. augusta 2020, pričom začiatok spojenia do Bergama je pripravovaný na 26 októbra. Samotné letisko je zatvorené aspoň do 1. júla 2020.

## Referencie

## Iné projekty

## Externé odkazy

* Oficiálna stránka letiska

Banja Luka
Kategória:Doprava v Republike srbskej
Kategória:Banja Luka
Koleus amboinický

**Koleus amboinický** (iné názvy: **nádchovník citrónový**, ľudovo: **kubánske oregano**, **španielsky tymián**; lat. *Coleus amboinicus*, staršie u niektorých autorov: *Plectranthus amboinicus*, zastarano: *Coleus aromaticus*) je druh rastliny z rodu koleus (*Coleus*) z čeľade hluchavkovité (*Lamiaceae*). Staršie (najmä od 60. rokov 20. stor. do začiatku 21. storočia) sa tento druh často zaraďoval do rodu plektrant (*Plectranthus*).

## Charakteristika
Má prenikavú chuť a vôňu podobnú oreganu. Táto bylinka sa využíva pre svoje protizápalové a protiplesňové vlastnosti a pri nádche. Je známa predovšetkým svojimi aromatickými listami. Vôňa listov sa ale uvoľňuje až po ich rozdrvení medzi prstami. Druh je rozšírený a pestuje sa v trópoch, kde sa používa v tradičnej medicíne aj ako korenie a okrasná rastlina. Do rodu Plectranthus ho zaradil Kurt Polycarp Joachim Sprengel (1766 - 1833). Názov druhu amboinický sa vzťahuje na ostrov Ambon v Indonézii, kde ho zrejme objavil a opísal João de Loureiro (1717 – 1791).

## Rozšírenie
Koleus amboinický pravdepodobne pochádza z južnej a východnej Afriky. Rozšírený je od Južnej Afriky (KwaZulu-Natal) a Svazijska po Angolu a Mozambik a na severe po Keňu a Tanzániu, kde rastie v lesných alebo pobrežných krovinách, na skalnatých svahoch a nízko položených hlinitých alebo piesočnatých stanovištiach. Z južnej Afriky ju Arabi a ďalší obchodníci prepravili do Arábie, Indie a juhovýchodnej Ázie pozdĺž námorných obchodných ciest v Indickom oceáne. V súčasnosti rastie aj v pevninskej Indii. Rastlina bola neskôr privezená do Európy a potom zo Španielska do Ameriky, odtiaľ má názov aj španielsky tymián. U nás sa pestuje ako bežná izbová rastlina.

Na konci leta rastlina rozkvitne – kvety môžu byť bielo až ružovo sfarbené. Koleus amboinický je vysoký okolo 20 cm a výhony dorastajú do jedného metra. Má oválne zúbkované dužinaté listy, ktoré pôsobia masívne a sú pokryté jemnými chĺpkami.

## Zdroje

## Iné projekty

## Externé odkazy
*A taxonomic revision of tribe Ocimeae Dumort. (Labiatae) in continental South East Asia

Kategória:Hluchavkovité
Kategória:Liečivé rastliny
OG (album)

***OG*** je štvrtý sólový a celkovo desiaty štúdiový album rapera Separa zo skupiny DMS. Snippet aj s albumom bol vydaný dňa 4. apríla 2020 o 12:00. Prvé kusy albumov sa dostali k ľuďom 18. apríla 2020, následne bol album 3. mája 2020 zverejnený na streamovacích službách, a 12. mája aj na YouTube. OG Tour sa začalo 5. júla 2021 na chorvátskom festivale v Zrće.

## O albume

Po vydaní albumu nastali problémy s autorskými právami. Niektorí fanúšikovia, čo si album objednali a dostali ho skôr, ho zverejnili na pirátske stránky. Separ ich upozornil, aby si album stiahli lebo im môže hroziť pokuta v tisícoch eur.

## Single
Ako prvý singel z albumu bol predstavený „OG“ dňa 12. februára 2020. Pôvodne mal vyjsť 2. februára, lenže klip nebol dokončený. Cena klipu sa pohybuje okolo 15 tisíc eur, čo z neho robí jeden z najdrahších klipov aký kedy vyšiel na Slovensku. Neskôr sa zistilo, že beat ku skladbe „OG“ bol kradnutý. Ako druhý singel vyšiel „Všetci za jedného“ s Tinou. Do klipu boli zapojení aj fanúšikovia.

## Zoznam skladieb

## Umiestnenie v rebríčkoch

## Zdroje
* https://refresher.sk/83729-Separ-OG-som-musel-dat-von-inak-by-sa-mi-tracky-znechutili-Rozhovor-
* https://refresher.sk/80604-Ked-ide-okolo-chyt-si-gombik-kym-ostatni-raperi-placu-a-hladaju-konflikt-Separ-vydava-prvy-track-z-albumu-OG
* https://refresher.sk/83549-Separ-svoj-osobny-rekord-v-predajoch-albumov-OG-kvoli-pandemii-neprekonal-Kolko-kusov-predal-

Kategória:Hudobné albumy z 2020
Kategória:Albumy rapera Separa
Voľba prezidenta Československej socialistickej republiky v roku 1989

[150px|náhľad|[Václav Havel, novozvolený prezident]]
**Voľba prezidenta Československej socialistickej republiky v roku 1989** bola nepriama voľba prezidenta Československej socialistickej republiky (ČSSR), ktorá sa uskutočnila 29. decembra 1989 vo Vladislavskej sále Pražského hradu na spoločnej schôdzi oboch komôr Federálneho zhromaždenia vedenej čerstvo kooptovaným predsedom Alexandrom Dubčekom. Samotná voľba bola ovplyvnená udalosťami Nežnej revolúcie, ktoré viedli k pádu komunistického režimu a k abdikácii prezidenta Gustáva Husáka. Za deviateho a v poradí posledného prezidenta Česko-Slovenska bol zvolený Václav Havel, disident a kritik komunistického režimu.

## Zdroj

Kategória:Nežná revolúcia
Kategória:1989 v Česko-Slovensku
Aiton

**Aiton** môže byť:
* obec v Rumunsku, pozri Aiton (Rumunsko)
* obec vo Francúzsku, pozri Aiton (Francúzsko)

Kategória:Rozlišovacie stránky – Miestopisný názov
Voľby do zastupiteľských orgánov Československa v roku 1986

**Voľby do zastupiteľských orgánov Československa v roku 1986** sa konali v piatok 23. a sobotu 24. mája. Boli to štvrté voľby od začiatku normalizácie a vpádu vojsk Varšavskej zmluvy v roku 1968 a posledné voľby za socialistického režimu počas vlády jednej strany – Komunistickej strany Československa – pred Nežnou revolúciou v roku 1989. Ako bolo v tých časoch zvykom, spoločne v rovnaké dni sa konali voľby do Snemovne ľudu a Snemovne národov Federálneho zhromaždenia (spoločného parlamentu), do Českej a Slovenskej národnej rady (parlamentov jednotlivých republík federácie) aj do krajských, okresných, mestských, miestnych či obvodných národných výborov (orgánov miestnej samosprávy). Vo voľbách kandidoval len jeden subjekt, tzv. Národný front Čechov a Slovákov.

## Výsledky

Výsledky volieb, ako o nich informoval oficiálny denník Komunistickej strany Rudé právo v pondelok 26. mája 1986:

## Poznámky



## Referencie

Kategória:Voľby v Česko-Slovensku
Kategória:1986 v Česko-Slovensku
IRS

**IRS** môže byť skratka pre:
* Internal Revenue Service, federálny finančný úrad Spojených štátov
* INTERNATIONAL RESCUE SYSTEM, spoločnosť vykonávajúcu záchrannú zdravotnú službu na Slovensku

## Pozri aj
* IRŠ (internátne/internetové rozhlasové štúdio)
Softbal na Panamerických hrách 2019

**Softbal na Panamerických hrách 2019** bol softbalový turnaj v rámci multišportového podujatia Panamerických hier 2019. Konal sa v Lime, v Peru v dňoch od 25. júla do 10. augusta 2019, za účasti 6 mužských a 6 ženských tímov. Nováčikom podujatia bolo družstvo mužov domáceho . Softbalový turnaj sa na hrách organizuje od roku 1979 a toto bolo jeho 11. vydanie. Zápasy sa odohrali na štadióne Campo de Sóftbol s kapacitou 1 700 divákov, ktorý je súčasťou športového komplexu Complejo Deportivo Villa María del Triunfo. 

V mužskej kategórii získala titul , ktorá vo finálovom zápase zvíťazila nad . Víťazom v ženskej kategórii sa stalo , ktoré vo finále vyhralo nad obhajcom titulu z .

## Kvalifikácia
;Muži 

* Pozn. č. 1: Číslo v zátvorke udáva umiestnenie vo svetovom rebríčku WBSC k novembru 2018. 
* Pozn. č. 2: , ktorá vyhrala všetky doterajšie softbalové turnaje panamerických hier, sa na tento turnaj nekvalifikovala. 

;Ženy

* Pozn.: Číslo v zátvorke udáva umiestnenie vo svetovom rebríčku WBSC k decembru 2018. 
 
## Štadión

## Výsledky
### Muži
#### Základná skupina

#### Play off
##### Semifinále

##### Stretnutie o 3. miesto

##### Finále

----

### Ženy
#### Základná skupina

#### Play off
##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Softbal na oficiálnej stránke Panamerických hier 2019 *archive.org* /
* Oficiálna stránka WBSC Americas Softball 
* Oficiálna stránka Panamerickej športovej organizácie /

## Zdroje
* Softbalový turnaj na štatistickej stránke hier *archive.org* 
* Výsledkový súhrn softbalového turnaja na štatistickej stránke hier  
* Softbalový turnaj mužov a žien Panamerických hier 2019 na stránke the-sports.org 

Kategória:Softbal v 2019
Kategória:Softbal na Panamerických hrách
Kategória:Panamerické hry 2019
Nur Tatarová

**Nur Tatarová** (; * 16. august 1992, Van) je súťažiaca v taekwondo, ktorá reprezentuje Turecko.

## Športová činnosť
Je štvornásobnou majsterkou Európy. Na svojich piatych majstrovstvách sveta v taekwondo v Muju v Južnej Kórey získala v roku 2017 svoj prvý svetový titul.

### Olympijské hry
Na Letných olympijských hrách 2012 v Londýne získala v súťaži v taekwondo 2. miesto v kategórii žien do 67 kg. Finálový zápas so Seon Kyung Hwang z Južnej Kórey prehrala 5-12. Na Letných olympijských hrách 2016 v Riu získala v rovnakej disciplíne bronzovú medailu.

## Referencie

## Externé odkazy
* Profil na stránke Medzinárodného olympijského výboru

Kategória:Tureckí súťažiaci v taekwondo
Kategória:Taekwondisti na Letných olympijských hrách 2012
Kategória:Taekwondisti na Letných olympijských hrách 2016
Kategória:Tureckí strieborní olympijskí medailisti
Kategória:Tureckí bronzoví olympijskí medailisti
Kategória:Majstri Európy v taekwondo
Kategória:Majstri sveta v taekwondo
Kategória:Tureckí olympionici
Kategória:Osobnosti z Vanu (Turecko)
Aiton (Rumunsko)

**Aiton** je obec v župe Cluj v Rumunsku. Skladá sa z dedín Aiton a Rediu. Obec je súčasťou metropolitnej zóny () mesta Kluž.

## Demografia

## Galéria

File:RO CJ Aiton (1).JPG|Vstup do obce
File:RO CJ Aiton (9).JPG|Ulica obce
File:RO CJ Aiton (5).JPG|Kultúrny dom
File:RO CJ Aiton (14).JPG|Škola a pamätník
File:RO CJ Biserica greco-catolica din Aiton (3).JPG|Grékokatolícky kostol
File:RO CJ Biserica reformata din Aiton (3).JPG|Reformovaný kostol
File:RO CJ Biserica ortodoxa din Aiton (3).JPG|Pravoslávny kostol
File:RO CJ Monumentul Eroilor din Aiton (6).JPG|Pamätník
File:RO CJ Drumul comunal Aiton-Rediu (2).JPG|Cesta medzi dedinami Rediu a Aiton
File:RO CJ Biserica Sfintii Arhangheli din Rediu (8).JPG|Pravoslávny kostol v Rediu
File:RO CJ Monumentul Eroilor din Rediu (5).JPG|Pamätník v Rediu
File:RO CJ Biserica greco-catolica din Rediu (3).JPG| Grékokatolícky kostol v Rediu


## Zdroje

Kategória:Obce v Klužskej župe
Koronavírusová recesia

[náhľad|Vývoj hodnoty [burzový index|burzového indexu Dow Jones od januára do marca 2020]]
**Koronavírusová recesia** je významná ekonomická recesia, ktorá v roku 2020 významne ovplyvňuje ekonomiku takmer všetkých štátov sveta. Spúšťačom recesie bola Pandémia ochorenia COVID-19, proti ktorej šíreniu sa celosvetovo začali zavádzať preventívne opatrenia ako zatváranie obchodov, škôl či štátnych hraníc. Ide o najhoršiu recesiu od Veľkej hospodárskej krízy v 30. rokoch 20. storočia. Ekonomické dopady se líšia v rôznych oblastiach sveta podľa toho, ako rýchlo sa v daných oblastiach podarilo získať kontrolu nad šírením pandémie a aj s ohľadom na vývoj a bilanciu daných ekonomík v minulých rokoch.

## Priebeh
Prvé zreteľné ekonomické problémy sa začali prejavovať na prelomu februára a marca 2020 so začiatkom výrazného poklesu cien ropy na svetových trhoch. Klesol aj dopyt po cestovaní. Pokles citeľne zasiahol leteckú dopravu. V priebehu marca sa vo väčšine sveta významne obmedzila vnútroštátna verejná doprava a došlo k obmedzovaniu prevádzky podnikov. Kvôli dĺžke trvania obmedzení až niekoľko mesiacov, vyhlásilo viacero spoločností insolvenciu alebo došlo k&nbsp;prepúšťaniu zamestnancov, čo zvýšilo mieru nezamestnanosti. Napríklad v Spojených štátoch amerických, kde miera nezamestnanosti kolísala v období od mája 2019 do februára 2020 medzi 3,4 a 3,7 %, v marci 2020 vzrástla na 4,4 % a v apríli skokovo na 14,7 %. Takúto hodnotu nedosiahla nikdy od začiatku sledovania v roku 1948. Pri predchádzajúcej recesii sa na prelome rokov 2009 a 2010 pohybovala okolo 10 %.

Počas recesie sa prepadla cena ropy kvôli obchodnej vojne medzi Ruskom a Saudskou Arábiou, prepadu v odvetví turizmu, energetiky a výraznému zníženiu spotrebiteľskej aktivity v porovnaní s predchádzajúcou dekádou. Prebytok ponuky nad dopytom spôsobil, že sa koncom apríla prvýkrát v dejinách ropa predávala za zápornú cenu (teda že predávajúci platil kupujúcemu za odobratú ropu). Svetové akciové burzy klesli v priebehu druhej polovice februára a marca zhruba o 20 až 30%. Zároveň vykazovali veľmi veľkú volatilitu, najmä kvôli extrémnej neistote na trhu.

Štátom sa zvyšujú náklady na záchranu obyvateľov a zároveň sa znižujú príjmy do rozpočtu, preto si požičiavajú. Štáty se teda postupne zadlžujú. Veľké množstvo krajín ešte nedokázalo znížiť dlh z&nbsp;obdobia predchádzajúcej celosvetovej ekonomickej krízy (20082015) alebo ich štátny dlh v pomere k HDP v&nbsp;posledných rokoch ešte narástol. Koronavírusová recesia teda môže niektoré štáty ekonomicky extrémne poškodiť, najmä tie štáty, ktoré na tom neboli dobre ešte pred touto recesiou (napríklad Grécko alebo Libanon).

## Následky
Medzinárodný menový fond v apríli 2020 varoval, že ekonomický dopad pandémie koronavírusu bude omnoho horší, než predchádzajúca ekonomická kríza. Svetový potravinový program OSN varoval pred „hladomorom biblických rozmerov“, keď by počet hladujúcich mohol vzrásť zo 135 miliónov na viac ako 250 miliónov.

## Referencie

## Iné projekty

## Zdroj

Kategória:Hospodárske krízy
Kategória:Pandémia ochorenia COVID-19
Kategória:2020
Kategória:2021
Saint-Jean-de-Maurienne

**Saint-Jean-de-Maurienne** môže byť:
* francúzska obec, pozri Saint-Jean-de-Maurienne (obec)
* francúzsky kantón, pozri Saint-Jean-de-Maurienne (kantón)
* francúzsky obvod, pozri Saint-Jean-de-Maurienne (obvod)
Letisko Trnava Kopánka

**Letisko Trnava Kopánka** sa nachádza v mestskej časti Trnava-sever v meste Trnava, konkrétne v mestskej štvrti Kopánka, na severovýchodnom okraji mesta, smerom na Veľké Kostoľany. Ide o neverejné vnútroštátne letisko s trávnatým povrchom. Rozmery vzletovej a pristávacej dráhy: betón – 1 200 × 103 m. Letisko má na severozápadnom okraji malú spevnenú plochu, vhodnú na pristávanie vrtuľníkov. 

Letisko je plocha pre lietajúce športové zariadenia schválené Slovenskou federáciou ultraľahkého lietania (SFUL). Letisko sa skladá z hangárov a servisných priestorov, pristávacej plochy, administratívnych a výcvikových objektov.

Severozápadne od letiska Kopánka sa rozprestiera Atómová elektráreň Jaslovské Bohunice – zakázaný letový priestor. Vjazd na letisko je z cesty II/504.

O prevádzku na letisku Trnava Kopánka sa stará spoločnosť UL-Helicopters s.r.o.

## Referencie


## Externé odkazy

* Aeroklub Trnava  – Oficiálna webstránka Aeroklubu Trnava s informáciami o letisku
* Aeroklub Bratislava – Oficiálna webstránka Aeroklubu Bratislava

Trnava
Kategória:Doprava v Trnave
Jalakšová

**Jalakšová** () je miestna časť obce Bátovce, predtým samostatná obec (do roku 1943) v okrese Levice, v Nitrianskom kraji. Nachádza sa 13 km severovýchodne od Levíc, na ľavom brehu potoka Sikenica. 

## Dejiny
Obec sa spomína pod názvami:
* 1394 Elexfalua
* 1808 Jalachssowó
* 1920 Jalakšová

Jalakšová patrila panstvu Levice, počas 19. storočia Esterháziovcom a Schöllerovcom. Počas 1. ČSR poľnohospodárska obec.

## Zdroje

## Externé odkazy
*Poloha na mape

Kategória:Bátovce
Kategória:Miestne časti na Slovensku
Sic (Rumunsko)

**Sic** (, ľudovo tiež *Scaun de judecată*) je obec v župe Cluj v Rumunsku. Je to jedna zo sikulských obcí v rámci maďarského jazykového ostrova v Transilvánii.

## Demografia

## Galéria

File:SalinaArdeal01.jpg|Starý plán miestnej bane na soľ (Johann Fichtel, 1780)
File:SalinaArdeal02.jpg|Iný obrázok bane (Johann Fichtel, 1780)
File:RO CJ Sic (3).JPG
File:RO CJ Sic (4).JPG
File:Sic Cluj.jpg|Hlavná ulica
File:Sic,_detaliu_biserica.JPG|Reformovaný kostol
File:RO CJ Sic (5).JPG|Etnografické múzeum
File:RO CJ Biserica manastirii franciscane din Sic (75).JPG|Rímskokatolícky kostol (pamiatka)
File:RO CJ Biserica manastirii franciscane din Sic (2).JPG|Oltár v rímskokatolíckom kostole
File:RO CJ Biserica de lemn din Sic (39).JPG|Drevený kostol


## Zdroj

Kategória:Obce v Klužskej župe
Huedin

**Huedin** () je malé mesto v župe Cluj v Rumunsku. Súčasťou mesta je aj dedina Bicălatu, nachádzajúca sa asi 3 km od samotného mesta. Huedin má dobré dopravné spojenie cestou, aj železnicou.

## Demografia

## Galéria

File:Interbelic Huedin CoA.png|Erb mesta v medzivojnovom období
File:Banffyhunyad.jpg|Pohľad na mesto
File:Huedin RO.jpg|Centrum mesta
File:Huedin-1.jpg|Reformovaný kostol
File:Huedin-2.jpg|Reformovaný kostol
File:Biserica Reformata Huedin-turnul.jpg|Apsida reformovaného kostola


## Iné projekty

## Zdroj

Kategória:Mestá v Klužskej župe
Voľby do zastupiteľských orgánov Československa v roku 1981

**Voľby do zastupiteľských orgánov Československa v roku 1981** sa konali v piatok 5. a sobotu 6. júna. Boli to tretie voľby od začiatku normalizácie a vpádu vojsk Varšavskej zmluvy v roku 1968 a parlamentné voľby, ktoré sa v rámci nich konali, boli siedme parlamentné voľby uskutočnené za socialistického režimu počas vlády jednej strany – Komunistickej strany Československa – od Februára 1948. Ako bolo v tých časoch zvykom, spoločne v rovnaké dni sa konali voľby do Snemovne ľudu a Snemovne národov Federálneho zhromaždenia (spoločného parlamentu), do Českej a Slovenskej národnej rady (parlamentov jednotlivých republík federácie) aj do krajských, okresných, mestských, miestnych či obvodných národných výborov (orgánov miestnej samosprávy). Vo voľbách kandidoval len jeden subjekt, tzv. Národný front Čechov a Slovákov.

## Výsledky

Výsledky volieb, ako o nich informoval oficiálny denník Komunistickej strany Rudé právo v pondelok 8. júna 1981:

## Poznámky



## Referencie

Kategória:Voľby v Česko-Slovensku
Kategória:1981 v Česko-Slovensku
Samuel Šikeť

**Samuel Šikeť** (* 7. august 1863, Pukanec† 13. január 1902, Tanga, Tanzánia) bol slovenský cestovateľ a svetobežník, „jeden z najväčších slovenských cestovateľov“.

## Životopis
V rokoch 18781882 sa učil za debnára. Následne absolvoval vandrovky po mestách Szőgye, Ostrihom, Vacov a Budapešť. V roku 1888 precestoval skoro celú Európu, 1891 sa z neho stal debnársky majstermajiteľ dielne, neskôr mal krčmu vo Viedni. Po neúspechu svojho podnikania sa rozhodol cestovať.

Navštívil Boží hrob (Palestína). V roku 1895 vycestoval do Kanady, odtiaľ do Spojených štátov (prešiel každý z členských štátov), nasledovali Kuba, Mexiko, Haiti, Kolumbia, Venezuela, Brazília. V Ázii to boli štáty: India, Čína, Japonsko, Malajsko, Filipíny, ostrovy: Borneo, Jáva, Sulawesi. Navštívil aj Austráliu a Oceániu: Austrália, Nový Zéland, Tasmánia. V Afrike precestoval: Egypt, Tunis, Alžír, Madagaskar a Tanzániu.

Zomrel v Tanzánii (v tom čase nemecká kolónia), ktorá bola vtedy vo vojnovom stavepravdepodobne ho popravili ako špióna.

Cestoval vlakom, loďou a pešo. Jeho cesty majú celkovo okolo . Z jeho ciest sa zachovalo 10 listov bratovi (opísal v nich zážitky z ciest, mapky, pamätihodnosti). Počas ciest sa živil uverejňovaním zážitkov v novinách, tlmočníctvom a prekladateľstvom (ovládal sedem jazykov).

Jeho cestovný denník, na základe ktorého chcel vydať cestopis, sa nezachoval.

## Zdroje

## Ďalšia literatúra
* 

## Externé odkazy
* Samuel Šikeť 

Kategória:Osobnosti z Pukanca
Kategória:Slovenskí cestovatelia